שוגר בייבי (בלעז: Sugar Baby) היא אישה הנמצאת במערכת יחסים רומנטית-מינית עם גבר בתמורה למזומן, מתנות או הטבות אחרות. קרי, בתמורה לתמיכה כספית. מצב הפוך, בו האישה מעניקה טובות הנאה לגבר בתמורה למערכת היחסים, היא פחות נפוצה. בעברית מכונים יחסים אלו יחסי תמיכה.
הגבר במערכת היחסים הזו מכונה שוגר דדי (Sugar Daddy). בדרך כלל, הגבר הוא אדם מבוגר יותר ועשיר יותר מהצעירה (השוגר בייבי). טרנד זה צבר תאוצה בשנים האחרונות במדינות המערביות, והוא נפוץ בעיקר בארצות הברית וקנדה. מדינות נוספות הן בריטניה, אוסטרליה וקולומביה.
קיימים מספר אתרים אמריקאיים מוכרים שבהם יכולות צעירות למצוא שוגר דדי מתאים, בהם sugardaddie.com ו-seekingarrangement.com. האתרים טוענים כי יש להם מיליוני משתמשים וכי כ-42% מהמשתמשים באתר הינן סטודנטיות. נטען כי רבים מהשוגר בייבי מנצלות את מערכת היחסים וההטבות לצורך תשלום שכר הלימוד הגבוה ושכר דירה וכן גם תמיכה כספית כללית.
מבחינה טכנית, האתרים המשדכים בין שוגר דיי לשוגר בייבי נחשבים לאתרי היכרויות: האתרים בדרך כלל גובים תשלום חודשי מהשוגר דדי ואילו השוגר בייבי נרשמות באופן חופשי. האתרים אינם מבטיחים יחסי מין בין הצדדים ועל כן הם לא עוברים על חוקים מקומיים, כגון שידול לזנות. גם בישראל השידול לזנות הוא אסור, ואכן אתרים אלו מהווים אתרי היכרויות בלבד ומה שקובעים הצדדים ביניהם לגבי מערכת היחסים שלהם, הוא לא מעניינם של בעלי האתרים. בישראל הזנות, קרי התשלום עבור שירותי מין, אינו אסור, ועל כן מותר לשלם ולהעניק תמיכה כספית והטבות לבת הזוג בתמורה למערכת יחסים מינית כל עוד לא היה שידול לזנות כאמור, הצדדים אינם קטינים וכדומה.
אוחזר מתוך "http://wikisex.co.il/w/index.php?title=שוגר_בייבי&oldid=15984"